Diari Oficial de la Generalitat Valenciana


Sumari del DOGV 2974, del 18-04-1997 (1997/6524)

ORDRE de 12 de març de 1997, de la Conselleria d'Economia, Hisenda i Administració Pública, per la qual es publica la relació de municipis de la Comunitat Valenciana als quals s'aplica la bonificació del cinquanta per cent sobre les quotes del Cànon de Sanejament per usos domèstics, prevista en la Llei de la Generalitat Valenciana 2/1992, de 26 de març, respecte als consums d'aigua efectuats durant el primer semestre de 1997.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2974

Data del DOGV
:   18-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6524


Data del document
:   12-03-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

ORDRE de 12 de març de 1997, de la Conselleria d'Economia, Hisenda i Administració Pública, per la qual es publica la relació de municipis de la Comunitat Valenciana als quals s'aplica la bonificació del cinquanta per cent sobre les quotes del Cànon de Sanejament per usos domèstics, prevista en la Llei de la Generalitat Valenciana 2/1992, de 26 de març, respecte als consums d'aigua efectuats durant el primer semestre de 1997.  
La Llei 2/1992 de 26 de març, de Sanejament d'Aigües Residuals de la Comunitat Valenciana, en la disposició transitòria segona estableix una bonificació del 50 per cent sobre les quotes del Cànon de Sanejament per usos domèstics en aquells municipis que no compten amb sistemes de depuració en servei, en execució o amb projecte tècnic aprovat per la Generalitat.  
Així mateix, la disposició transitòria esmentada preveu la supressió automàtica d'aquesta bonificació des del moment en què els municipis compten amb un projecte de sistema de depuració aprovat tècnicament per la Generalitat.  
D'altra banda, l'apartat 1 de l'article 12 del Reglament sobre el Règim Econòmicofinancer i Tributari del Cànon de Sanejament, aprovat per Decret 266/1994, de 30 de desembre, del Govern Valencià explicita que s'entendrà que hi ha un projecte tècnic aprovat per la Generalitat Valenciana quan hi haja un plec de prescripcions tècniques o projecte d'obres aprovat per l'òrgan competent de la Generalitat Valenciana.  
Alhora, el Reglament esmentat estableix que amb periodicitat semestral, i tenint en compte les circumstàncies que concorren en cada municipi el primer dia de cada semestre natural, mitjançant ordre de la Conselleria d'Economia i Hisenda, a proposta de la Conselleria d'Obres Públiques, Urbanisme i Transports, es determinaran els municipis o àrees als quals s'aplicarà o, si escau, deixarà d'aplicar aquesta bonificació.  
Per això, vista la proposta realitzada per la Conselleria d'Obres Públiques, Urbanisme i Transports, i fent ús de l'autorització continguda en l'article 12 del Decret del Govern Valencià 266/1994, de 30 de desembre,  
ORDENE  
Article primer  
Durant el primer semestre de 1997 gaudiran d'una bonificació del cinquanta per cent sobre les quotes del Cànon de Sanejament, exclusivament per usos domèstics, d'acord amb el que disposa la disposició transitòria segona de la Llei 2/1992, de 26 de març, els consums d'aigua efectuats en els municipis detallats en l'annex I d'aquesta ordre.  
Article segon  
Quan es produesquen facturacions d'aigua el període de consum de les quals es trobe situat entre períodes sotmesos a diferent subjecció, s'aplicarà la bonificació del Cànon de Sanejament o la seua pèrdua, d'acord amb la part de consum total que siga proporcional al període de temps corresponent a cada situació.  
Article tercer  
Per a determinar la inclusió o la pèrdua del dret a la bonificació es tindran en compte les circumstàncies que concorren en cada municipi el primer dia de cada semestre natural. Si durant aquest període es produeixen variacions que donen lloc a la pèrdua de la bonificació o, si escau, al dret a aquesta, els efectes jurídics corresponents es produiran a partir del següent semestre natural.  
DISPOSICIÓ FINAL  
Aquesta ordre entrarà en vigor el dia de la publicació en el Diari Oficial de la Generalitat Valenciana, sent aplicable als consums d'aigua efectuats durant el primer semestre de 1997.  
València, 12 de març de 1997  
El conseller d'Economia, Hisenda i Administració Pública,  
JOSÉ LUIS OLIVAS Martínez   
ANNEX  
Adsubia  
Agres  
Alpuente  
Alzira  
Bèlgida  
Benilloba  
Bicorp  
Bolbaite  
Bugarra   
Callosa de Segura   
Camporrobles   
Carcaixent   
Castell de Castells   
Castelló de la Ribera   
Castielfabib   
Caudete de las Fuentes   
Caudiel  
Corbera   
Finestrat   
Font de la Figuera, la   
Fortaleny   
Fuenterrobles   
Gestalgar   
Godelleta   
Higueruelas   
Llanera de Ranes   
Llaurí   
Manuel   
Monserrat   
Montichelvo  
Novelé   
Pobla Llarga, la   
Polinyà de Xúquer   
Rafal   
Real de Montroi   
Redován   
Riola   
Rotglá y Corberá   
Siete Aguas   
Sumacàrcer   
Tales   
Torremanzanas   
Tous   
Vallada   
Villargordo del Cabriel   
Xeresa